
转讜住驻讜转



 专讘谉 讙诪诇讬讗诇 诇讗讜 诪讻专讬注 讛讜讗. 讜拽砖讛 诇专''讬 讚诇讬诪讗 讛诇讻讛 讻专''讙 讚住转诐 诇谉 转谞讗 讻讜讜转讬讛 讘驻' 讻诇 砖注讛 (诇拽诪谉 讻讗.) 诪讚拽转谞讬 诪讜转专 讜讗驻讬' 讗诐 诪住驻拽讗 诇讬讛 讗诐 讬砖 诇讚拽讚拽 讘诇砖讜谉 诪讜转专 讗诐 诇讗讜 诪''诪 谞讬诪讗 讛诇讻讛 讻专' 诪讗讬专 讗讜 讻专讘谉 讙诪诇讬讗诇 讚诪诪讛 谞驻砖讱 讛讛讬讗 讚讻诇 砖注讛 讻讞讚 诪讬谞讬讬讛讜 讗转讜 讜讬''诇 讚讗讗讬讘注讬转 讗讬诪讗 住诪讬讱 讜讚讬谉 讛讻专注讛 讗驻专砖 讘住讜祝 驻讬专拽讬谉 讘注''讛: 讜砖讜专驻讬谉 转专讜诪讜转 讟诪讗讜转 讜转诇讜讬讜转 讜讟讛讜专讜转. 讗驻讬诇讜 讗诐 谞讗诪专 讚讗住讜专 诇砖专讜祝 讟讛讜专讜转 诪砖讜诐 讚讻转讬讘 (讘诪讚讘专 讬讞) 讗转 诪砖诪专转 转专讜诪讜转讬 讻诪讜 砖讗住讜专 诇讟诪讗诐 讛讻讗 砖专讬 讗注''讙 讚诪讚讗讜专讬讬转讗 讘讘讬讟讜诇 讘注诇诪讗 住讙讬 讜讗讬谉 爪专讬讱 诇砖讜专驻讛 诪讻诇 诪拽讜诐 讻讬讜谉 讚住讜驻讛 诇讬讗住专 讜诇讬诇讱 诇讗讬讘讜讚 砖专讬 诇砖讜专驻讛 讻诪讜 诇讟诪讗讜转讛 讚砖专讬 专' 诪讗讬专 讘住讜祝 驻讬专拽讬谉 诇砖专讜祝 讟诪讗讛 注诐 讛讟讛讜专讛: 讜诪砖讬讬专讬谉 诪讝讜谉 砖转讬 住注讜讚讜转. 讜讻''砖 讘讞讜诇讬谉 砖讗讜讻诇讬讛谉 诪专讜讘讬谉 讚诪砖讬讬专讬谉 讻讚诪砖诪注 讘转讜住驻转': 诪讗讬 诇讗讜 诇谞讻专讬诐. 诇讛讻讬 诪砖诪注 诇谞讻专讬诐 讚讗讬 诇讬砖专讗诇 诇讬砖拽讜诇 诇谞驻砖讬讛 讻讚驻专讬讱 讗讘讬讬 讘住诪讜讱. 讘讬专讜砖诇诪讬 讙专住 爪讗 讜诪讜讻专讛 讘讘讬转 讚讬谉 讘砖讜拽 诪砖诪注 讗注''驻 砖谞转谉 诇讜 专砖讜转 专讘讬 砖讛讬讛 讗讘''讚 诇诪讻讜专 讗驻讬' 讛讻讬 爪专讬讱 讘''讚 讘砖注转 诪讻讬专讛 讻讚讬 诇砖讜诪谉 讜讗''转 诪''砖 诪讗诇诪谞讛 讚诪讜讻专转 诇讗讞专讬诐 砖诇讗 讘讘''讚 讜讘讘''讚 讬讻讜诇讛 诇注讻讘 讗驻讬诇讜 诇注爪诪讛 讚讗诪专 讘讻转讜讘讜转 (讚' 爪讞. 讜砖诐) 讗诇诪谞讛 砖砖诪讛 诇注爪诪讛 诇讗 注砖转讛 讜诇讗 讻诇讜诐 讚讗诪专 诪讗谉 砖诐 诇讬讱 诪砖诪注 讚讘讘讬转 讚讬谉 讬讻讜诇讛 诇砖讜诐 讜拽讗诪专讬谞谉 谞诪讬 讛转诐 讛讛讜讗 讙讘专讗 讚讗驻拽讬讚讜 讙讘讬讛 讻讬住转讗 讚讬转诪讬 讗讝诇 砖诪讛 诇谞驻砖讬讛 诇住讜祝 讗讬讬拽专 讗诪专 诇讬讛 诪讗谉 砖诐 诇讬讱 讜讬''诇 讚诪讜讻专转 砖诇讗 讘讘讬转 讚讬谉 诪砖讜诐 讞讬谞讗 讜讙讘讬 讻讬住转讗 讚讬转诪讬 讚讬讻讜诇 诇注讻讘 诇注爪诪讜 讛讬讬谞讜 讚讜拽讗 讘讚讬注讘讚 讗''谞 讙讘讬 讬转诪讬 讘讬转 讚讬谉 注爪诪谉 讛谉 讛诪驻拽讬讚讬诐 讜诇讻讱 讬讻讜诇 诇注讻讘 诇注爪诪讜 注诇 驻讬讛诐 讗讘诇 驻拽讚讜谉 砖诇 讗讞专讬诐 诇讗 讜讛讗 讚讗诪专 讘讗诇讜 诪爪讬讗讜转 (讘''诪 讻讞:) 砖诐 讚诪讬讛诐 讜诪谞讬讞谉 讙讘讬 诪爪讬讗讛 讛转诐 诇讬讻讗 讞砖讚 砖讛专讬 讛讜讗 诪讞讝讬专 讗讘讬讚讛: 

专讘讬谞讜 讞谞谞讗诇

讗诪专 专讘 谞讞诪谉 讗诪专 专讘 讛诇讻讛 讻专' [讬讛讜讚讛] 讜讗注"讙 讚诇讗讻讬诇转 讞诪抓 诪砖诪注 讻讬讜谉 讚讗诪专讬' 讻诪讞诇讜拽转 讘注讚讜转 讻讱 诪讞诇讜拽转 讘讞诪抓 讜砖讬谞讜讬讗 讚砖谞讬谞谉 砖讬谞讜讬讗 讛讜讗 诪诪讬诇讗 砖诪注讬' 讚讛诇讻转讗 谞诪讬 讻专' 讬讛讜讚讛 讘注讚讜转:
讗诪专 诇讬讛 专讘讗 讜谞讬诪讗 诪专 讛诇讻讛 讻专' 诪讗讬专 砖讛专讬 砖谞讬谞讜 住转诪讗 讻诇 砖注讛 砖诪讜转专 诇讗讻讜诇 诪讗讻讬诇 讻讜讜转讬讛 讚专' 诪讗讬专 讗诪专 诇讬讛 诇讗 注诪讚讛 讛讛讬讗 住转诪讗 讻专' 诪讗讬专 讚讗讬 讛讜转 讻专' 诪讗讬专 讻诇 砖注讛 砖讗讜讻诇 诪讗讻讬诇 诪讘注讬 诇讬' 诇诪讬转谞讗 讜谞讚讞转 讜专"讙 谞诪讬 诇讗讜 诪讻专讬注 讛讜讗 讚讛讗 专"讙 拽讚讬诐 讟讜讘讗 讜讗讬谉 专讗砖讜谉 诪讻专讬注 诇讚讘专讬 讗讞专讜谉 讜注讜讚 讗讬谉 专"讙 讜专"诪 讚讘专讬讛诐 砖讜讬谉 讚讛讗 专"讙 诇讗 讛转讬专 讘讞诪抓 讗诇讗 (讛转专讜) [讛转专讜诪讛] 讛诇讻讱 诇讗 讗诪专讬谞谉 诪讻专讬注 讛讜讗 诇讚讞讜转 讚讘专讬 专' 讬讛讜讚讛 讜诇拽讬讬诐 讚讘专讬 专' 诪讗讬专 讗诇讗 讟注诪讗 讚谞驻砖讬' 拽讗诪专:




讗讬讘注讬转 讗讬诪讗 专讘 讚讗诪专 讻讬 讛讗讬 转谞讗 讚转讗谞讬 讗专讘注讛 注砖专 砖讞诇 诇讛讬讜转 讘砖讘转 讻讜' 讜诪砖讬讬专讬谉 讘讟讛讜专讜转 诪讝讜谉 砖转讬 住注讜讚讜转 讻讚讬 诇讗讻讜诇 注讚 讗专讘注 砖注讜转 讚讘专讬 专' 讗诇注讝专 讘谉 讬讛讜讚讛 讗讬砖 讘专转讜转讗 讜讻讜' 讜讚讞讛 专讘 驻驻讗 诪砖诪讗 讚专讘讗 讜讗诪专 诇讗 拽讘注讜 讛诇讻讛 讻诪讜转讜 讗诇讗 讘诇讘注专 讘诇讘讚 砖讗诪专 诪讘注专讬谉 讗转 讛讻诇 诪诇驻谞讬 讛砖讘转. 讜讗诪专讬' 讗祝 专讘讬 住讘专 讚讛诇讻转讗 讻专' 讬讛讜讚讛 诪讛讛讜讗 诪注砖讛 讚讗驻拽讬讚 讛讛讜讗 讙讘专讗 讚讬住拽讬讗 诪诇讗讛 讞诪抓 讗爪诇 专' 讬讜讞谞谉 讞拽讜拽讛 讜诇讗 讛转讬专 诇讜 专' 诇诪讻专讛 讗诇讗 砖注讛 讞诪讬砖讬转 讜讗住拽讬谞谉 诪砖诪讗 讚专讘 讬讜住祝 讻讬 砖注讛 讞诪讬砖讬转 讛转讬专 诇讜 诇诪讻专讛 诇讙讜讬诐 讻专' 讬讛讜讚讛:






专讬讟讘"讗

诪转谞讬' 专' 诪讗讬专 讗讜诪专 讗讜讻诇讬谉 讻诇 讞诪砖 讜讻讜':



讙诪专讗 讗诪专 专' 谞讞诪谉 讗诪专 专讘 讛诇讻讛 讻专' 讬讛讜讚讛 注讚 讚转谞讬讗 讬"讚 砖讞诇 诇讛讬讜转 讘砖讘转 讜讻讜' 注讚 讜诪砖讬讬专讬谉 诪谉 讛讟讛讜专讜转 诪讝讜谉 砖转讬 住注讜讚讜转. 讻转讘 讛专讗"砖 讝"诇 . 讜讬砖 专讜爪讬诐 诇讚讬讬拽 诪讻讗谉 诪讚诇讗 拽讗诪专 诪砖讬讬专 诪讝讜谉 讙' 住注讜讚讜转 讗诇诪讗 讚讗讬谉 诇讗讻讜诇 住注讜讚讛 砖诇讬砖讬转 注讚 诇讗讞专 讞爪讜转 砖讛讬讗 砖注转 讛诪谞讞讛. 讜诇讗讜 专讗讬讛 讛讬讗 讚讗驻讬' 讗诐 讬讞诇讜拽 住注讜讚转讜 讘讘拽专 诇砖谞讬诐 讗讬谉 讘讜 讗诇讗 砖讬注讜专 住注讜讚讛 讗讞转 注"讻: 专讘讬谞讜 讗诇驻住讬 驻住拽 讻专' 讬讛讜讚讛 讜驻住拽 讻专' 讗诇讬注讝专 讗讬砖 讘专转讜转讗 讜讛专讘 讘注诇 讛注讬讟讜专 讛拽砖讛 注诇讬讜 讜讛专诪讘"谉 讝"诇 讝讬讻讛 讛专讘 讗诇驻住讬. 讜讻转讘 讛专讬"讟 讝"诇 讛诇讻讱 拽讬诇"谉 讻讚驻住拽 专讘讬谞讜 讗诇驻住讬 讜讬"讚 砖讞诇 诇讛讬讜转 讘砖讘转 诪讘注专讬谉 讻诇 讛转专讜诪讜转 诪诇驻谞讬 讛砖讘转 讗诇讗 砖诪砖讬讬专讬谉 诪讛谉 诇砖转讬 住注讜讚讜转 讜讞讜诇讬谉 砖讗讜讻诇讬讛谉 诪专讜讘讬诐 讜讬砖 诇讛诐 讻诪讛 讘讬注讜专讬谉 诇讬转谞诐 诇讙讜讬诐 讜诇讛砖诇讬讻谉 诇讗讬讘讜讚 讗讬谉 诪讘注专讬谉 讗讜转诐 讗诇讗 讘讝诪谞谉 讜讘讜讚拽讬谉 讗讜专 讬讜诐 砖砖讬 诇讗讜专 讛谞专 讜诪讘讟诇讬谉 讜诪讛 砖诪砖讬讬专 讬谞讬讞谞讜 讘爪讬谞注讛 讬讜转专 诪诪讛 砖讛讬讛 注讜砖讛 诪转讜讱 砖砖讜讛讗 讝诪谉 讙讚讜诇 讘讘讬转 讗讞专 讘讚讬拽讛 讜诪"诪 诪讜讟讘 砖诇讗 讬谞讬讞谞讜 讘诪谞讬谉 诇注讜诇诐 砖诇讗 讬讘讜讗 诇讬讚讬 讛谞讬讞 注砖专 讜诪爪讗 转砖注. 讜爪专讬讱 诇讬讝讛专 砖诇讗 诇注砖讜转 讚讬讬住讗 讘讗讜转讜 砖讘转 讜讻谉 砖诇讗 诇爪谞讜诐 驻转 讛讘讗讛 讘拽注专讛 讘注谞讬谉 砖讬讛讗 谞讚讘拽 讘拽注专讛 讚讗"讻 转讛讗 讛拽注专讛 讜拽讚讬专讛 爪专讬讻讛 讛讚讞讛 诪驻谞讬 讞诪抓 讛谞砖讗专 讘讛 砖讛讜讗 讞砖讜讘 讘注讬谉 讜讛讚讞讜转 拽注专讜转 讜拽讚讬专讜转 讘砖讘转 讗住讜专 诇讗讞专 住注讜讚讛:





讛诪讗讬专讬

讗专讘注讛 注砖专 砖讞诇 诇讛讬讜转 讘砖讘转 诪讘注讬专讬谉 讗转 讛讻诇 诪诇驻谞讬 讛砖讘转 讜驻讬专砖讜 讙讚讜诇讬 讛诪驻专砖讬诐 讗转 讛讻诇 讘转专讜诪讜转 讜诪转讜讱 砖讬砖 讛专讘讛 诪讬谞讬 转专讜诪讜转 讛讜讗 讗讜诪专 讗转 讛讻诇 讜专"诇 讻诇 讛转专讜诪讜转 讞讜抓 诪诪讛 砖爪专讬讱 诇讜 讜讛讜讗 砖诪讘讗专 讗讞专 讻谉 讻讬爪讚 砖讜专驻讬谉 转专讜诪讜转 讟诪讗讜转 讜讟讛讜专讜转 砖诪讻讬讜谉 砖讗讬谉 讗讜讻诇讬 转专讜诪讜转 [诪专讜讘讬谉] 讜讚讗讬 住讜驻诐 诇讛转讘注专 讜诪讗讞专 砖住讜驻诐 诇讛转讘注专 讘讜讚讗讬 讗祝 诪注转讛 诪讜转专 讜诪砖讬讬专讬谉 诪谉 讛讟讛讜专讜转 诪讝讜谉 砖转讬 住注讜讚讜转 专"诇 诇爪专讱 诇讬诇讛 讜砖讞专讬转 砖诇 诪讞专 砖讛转专讜诪讜转 讻诇 砖讗转讛 专砖讗讬 诇讗讻诇谉 讗讬 讗转讛 诪讘注专谉 讛讗 讻诇 砖讗讬 讗转讛 诪砖注专 砖讬爪讟专讻讜 诇讗讻讬诇讛 诪讘注专谉 讜讗讬谞讜 诪讚拽讚拽 砖诪讗 讬诪爪讗 诇讛诐 讗讜讻诇讬诐 砖讛专讬 讗讜讻诇讬讛诐 讬讚讜注讬诐 讛诐 讜讗讬谉 讞讜砖砖讬谉 砖诪讗 讞讜抓 诇讞讜诪讛 诇谞讜 讜讬讘讜讗讜 讘砖讘转 砖讗讬谉 谞讝拽拽讬谉 诇讞砖砖讜转 专讞讜拽讜转 讜讗诇讜 讛诐 讚讘专讬 专' 讗诇注讝专 讗讬砖 讘专转讜转讗 讜讛诇讻讛 讻诪讜转讜 讜讻诪讜 砖讗诪专讜 诇讗 讝讝讜 诪砖诐 注讚 砖拽讘注讜 讛诇讻讛 讻诪讜转讜 讜讗注"驻 砖讗诪专讜 讗讬谉 诇诪讚讬谉 讛诇讻讛 诪驻讬 转诇诪讜讚 讚讜拽讗 诪讛 砖谞讗诪专 专' 驻诇讜谞讬 讗讜诪专 讻谉 讜讛诇讻讛 讻讚讘专讬讜 砖讗讬谉 讞讜砖砖讬谉 诇讚讘专讬诐 讗诇讜 讜讗讬谉 讝讛 讗诇讗 讻讞讻诐 讗讞讚 讛诪住讬讬注讜 讜谞诪砖讱 讗讞专 砖讬讟转讜 讗讘诇 讝讜 砖讗诪专讜 诇讗 讝讝讜 诪砖诐 注讚 砖拽讘注讜 讛诇讻讛 讻诪讜转讜 讜讚讗讬 讘诪谞讬谉 讛讬讛 讜讗讬谉 诪驻拽驻拽讬谉 讘讛 讜诪"诪 讘讬注讜专 砖诇 讞讜诇讬谉 诇讗 讛讜讝讻专 讘讚讘专讬讜 讻诇诇 讜讘讞讜诇讬谉 诪讬讛讗 讚讜拽讗 讘讝诪谞诐 砖诪讗讞专 砖讗讜讻诇讬讛诐 诪专讜讘讬诐 讗讬谉 诪诪讛专讬诐 讘讛驻住讚诐 讜讛讜讗 砖砖谞讬谞讜 讘驻专拽 砖诇讬砖讬 诪"讟 讗' 诪讘注专讬谉 讗转 讛讻诇 诪诇驻谞讬 讛砖讘转 讚讘专讬 专' 诪讗讬专 讜讘砖讘转 讬讗讻诇 诪爪讛 讗祝 讘砖讞专讬转 砖诇讗 讗诪专讜 讻讘讗 注诇 讗专讜住转讜 讘讘讬转 讞诪讬讜 讜讻讜' 讗诇讗 讗讞专 讗讬住讜专 讞诪抓 讗讜 砖诪讗 讘诪爪讛 注砖讬专讛 砖讗讬谉 讘讛 转讜专转 诪爪讛 讜讞讻诪讬诐 讗讜诪专讬诐 讘讝诪谞诐 讜专"诇 讘讬谉 转专讜诪讛 讘讬谉 讞讜诇讬谉 讜讘讬注讜专 转专讜诪讛 讘砖讘转 讛讜讗 砖讬驻专专 讘驻讞讜转 诪讻讝讬转 讜讬讝专讛 诇专讜讞 讗讜 砖讬讘讟诇讜 讘注诇讬讛 讜讬讻驻讜 注诇讬讛 讗转 讛讻诇讬 讜诇诪讜爪讗讬 讬讜诐 讟讜讘 砖讜专驻讬谉 讗讜转讛 讗讘诇 讞讜诇讬谉 讬讻讜诇 诇讛讗讻讬诇诐 诇讘讛诪讛 讜诇讞讬讛 讜诇讙讜讬诐 专讘讬 讗诇注讝专 讘专 爪讚讜拽 讗讜诪专 转专讜诪讛 诪诇驻谞讬 讛砖讘转 讜讞讜诇讬谉 讘讝诪谞谉 讜驻讬专讜砖 讚讘专讬讜 转专讜诪讛 诪诇驻谞讬 讛砖讘转 讞讜抓 诪砖讬讜专 诪讛 砖爪专讬讱 诇讜 讜讞讜诇讬谉 讘讝诪谞谉 讗祝 诪讛 砖诇讗 讛讬讛 爪专讬讱 诇讜 砖诪讗 诪转讜讱 砖讗讜讻诇讬讜 诪专讜讘讬诐 讬讛讗 讛讻诇 爪专讬讱 诇讜 讜诇砖讬讟讛 讝讜 讻转讘讜 讙讚讜诇讬 讛驻讜住拽讬诐 讜拽讬讬诪讗 诇谉 讻专' 讗诇注讝专 讘专 爪讚讜拽 讚拽讗讬 讻专' 讗诇注讝专 讗讬砖 讘专转讜转讗 讚拽讬讬诪讗 诇谉 讻讜转讬讛 讜讗讬谉 爪讜专讱 诇诪讛 砖讛拽砖讜 注诇讬讛诐 诪讙讬讛讬 讛诇讻讜转讬讛诐 砖讞诇讜拽讬诐 讛诐 讘讬谉 讘讞讜诇讬谉 讘讬谉 讘转专讜诪讛 讜讛讜讗 砖专' 讗诇注讝专 讗讬砖 讘专转讜转讗 住讜讘专 讗祝 讘讞讜诇讬谉 诪诇驻谞讬 讛砖讘转 讜讻讚拽讗诪专 诪讘注专讬谉 讗转 讛讻诇 讜诇专' 讗诇注讝专 讘专' 爪讚讜拽 讞讜诇讬谉 讘讝诪谞谉 讜讻谉 讘转专讜诪讛 专' 讗诇注讝专 讗讬砖 讘专转讜转讗 住讜讘专 讘讬注讜专谉 讘砖讬讜专 诪讝讜谉 砖转讬 住注讜讚讜转 讜专' 讗诇注讝专 讘专 爪讚讜拽 讘诇讗 砖讜诐 砖讬讜专 讜讗讬谉 讝讛 讻诇讜诐 讻诪讜 砖驻专砖谞讜 砖专' 讗诇注讝专 讗讬砖 讘专转讜转讗 诇讗 讚讘专 讘讞讜诇讬谉 讻诇诇 讜专' 讗诇注讝专 讘专' 爪讚讜拽 诪讛 砖驻讬专砖 讘转专讜诪讛 驻讬专讜砖讜 讚讜拽讗 讘砖讬讜专 讜诪讛 砖讻转讘讜 讙讚讜诇讬 讛驻讜住拽讬诐 注诇 专' 讗诇注讝专 讘专 爪讚讜拽 讚拽讗讬 讻专' 讗诇注讝专 讗讬砖 讘专转讜转讗 驻讬专讜砖讜 注诇 讛转专讜诪讛 讜诇注谞讬谉 讞讜诇讬谉 诇讗 讛讜爪专讻讜 诇专讗讬讛 诇驻住讜拽 砖讘讝诪谞谉 砖讛专讬 讗祝 讞讻诪讬诐 讗诪专讜讛 讻谉 讜讗讬谉 住驻拽 砖讛诇讻讛 讻谉 讜讻谉 诪讛 砖讻转讘讜 诪讙讬讛讬 讛诇讻讜转讬讛诐 砖诇讗 驻住拽讜 讘讻讗谉 讛诇讻讛 讻专' 讗诇注讝专 讗讬砖 讘专转讜转讗 讗诇讗 诇讗讻讜诇 专"诇 讘诪讛 砖讗诪专 诇讗讻讜诇 注讚 讗专讘注 砖注讜转 讛讗 讘砖注讛 讞诪讬砖讬转 诇讗 讗讘诇 讘诇讘注专 诇讗 谞驻住拽讛 讛诇讻讛 讻诪讜转讜 讗讬 讗驻砖专 诇讜诪专 讻谉 砖讗祝 讛讗讜诪专 讘讙诪' 诇讗讻讜诇 讗驻讬' 诇讗讻讜诇 拽讗诪专 讻诇讜诪专 砖驻住拽讜 讻诪讜转讜 讗祝 诇注谞讬谉 讗讻讬诇讛 讗讘诇 讘诇讘注专 诇讗 讞诇拽 讗讚诐 诇讜诪专 砖诇讗 驻住拽讜 讻诪讜转讜 砖讛专讬 讜讚讗讬 讘注谞讬谉 讛讘讬注讜专 驻住拽讜 讻诪讜转讜 砖讛专讬 讛诪砖讗 讜诪转谉 讻讜诇讜 注诇 讛讘讬注讜专 讛讬讛:



讝讛讜 注讬拽专 驻住拽 砖诪讜注讛 讝讜 讜诪"诪 讬砖 驻讜住拽讬诐 砖诪讘注专讬谉 讗转 讛讻诇 诪诇驻谞讬 讛砖讘转 讘讬谉 讞讜诇讬谉 讘讬谉 转专讜诪讛 讜讘诇讗 砖讜诐 砖讬讜专 讜讗讜讻诇 诪爪讛 讘砖讘转 讜诇讗 谞讗诪专 诇讚注转诐 讘转诇诪讜讚 讛诪注专讘 讻诇 讛讗讜讻诇 诪爪讛 讘注专讘 讛驻住讞 讻讘讜注诇 讗专讜住转讜 讘讘讬转 讞诪讬讜 讗诇讗 诪砖讛讙讬注 讗讬住讜专 讞诪抓 专"诇 诪砖砖 砖注讜转 讜诇诪注诇讛 砖诪砖诐 讜讗讬诇讱 讛讬讗 讻注讬谉 讗专讜住讛 讜谞住注讚讬诐 讘讻讱 讘诪讛 砖讗诪专讜 讘转讜住驻转讗 讜讗讜驻讛 诪爪讛 讘注专讘 砖讘转 讜讛诐 诪驻专砖讬诐 讗讜驻讛 诇讗讻讜诇 诪诪谞讛 诇讬诇讛 讜砖讞专讬转 砖诇 诪讞专转讜 讜诪"诪 讗谞讜 诪驻专砖讬诐 讘讛 讻讚讬 砖诇讗 讬讘讗 诇讛拽讚讬诐 诇讗驻讜转讛 讘诪讜爪讗讬 砖讘转 讘讬谉 讛砖诪砖讜转 讜讻讚专讱 砖讗诪专讜 讘讻转讜讘讜转 讙讝专讛 砖诪讗 讬砖讞讜讟 讘谉 注讜祝 讗讘诇 诪"诪 诇讚注转谞讜 讗讻讬诇转 诪爪讛 讘讻诇 讛讬讜诐 诪讻讜注专 讛讚讘专 砖诪砖讜诐 转讬讗讘讜谉 谞讗诪专讛 讜讻诇 砖诪诇讗 讻专住讜 诪诪谞讛 驻专讞 转讬讗讘讜谞讜 讜诪谞讛讙谞讜 诇讘注专 讗转 讛讻诇 诪诇驻谞讬 讛砖讘转 讗祝 讛讞讜诇讬谉 讗诇讗 砖诪砖讬讬专讬谉 讗转 讛爪专讬讱 诇砖转讬 住注讜讚讜转 讘爪诪爪讜诐 讜讗诐 讛讜转讬专 诪讘注专讜 讗诐 砖讬讗讻讬诇 诇讘讛诪讛 讜诇讞讬讛 拽讜讚诐 讗讬住讜专 讛谞讗转讜 讗诐 砖讬驻专专 讜讝讜专讛 诇专讜讞:



讜诇注谞讬谉 诪讛 砖爪诪爪诪讜 讘砖讬注讜专 讝讛 诇砖转讬 住注讜讚讜转 讜诇讗 讛讜讝讻专讛 住注讜讚讛 砖诇讬砖讬转 诪驻谞讬 砖住注讜讚讛 砖诇讬砖讬转 讗讬谞讛 讗诇讗 讘诪谞讞讛 讜讚讞讜讬讛 讛讬讗 讘讬讜诐 讝讛 诪转讜专转 讗讬住讜专 诪爪讛 诇讚注转谞讜 讜讗祝 诇砖讬讟转 讛讗讞专讬诐 砖诪转讬专讬谉 讘诪爪讛 讚讞讜讬讛 讛讬讗 诪讻讘讜讚 讬讜诐 讟讜讘 讜诪讛 砖注讜砖讬谉 讛专讘讛 讘谞讬 讗讚诐 砖讗祝 讘砖讞专讬转 诪驻住讬拽讬谉 讘讘专讻讛 讜注讜砖讬谉 诪讗讞转 砖转讬诐 讗注"驻 砖诪谞讛讙 讞诇讜砖 讛讜讗 讜讗讬谉 讛砖讻诇 诪讜专讛 注诇讬讜 诪"诪 讗讬谉 住转讬专讛 诪讻讗谉 注诇讬讜 砖讗驻砖专 砖讘讛驻住拽 讝讛 讗讬谉 爪讜专讱 诇讛专讘讜转 讘砖讬讜专 讗诇讗 砖诪爪诪爪诐 住注讜讚转讜 讜诪驻住讬拽 诇砖转讬诐 讗讜 砖诪讗 讞砖砖讜 砖诪讗 讬诪砖讱 讗讞专 砖诇讞谞讜 讜讬讘讜讗 诇讬讚讬 讗住讜专 转讜专讛 讜诪讛 砖讗谞讜 爪专讬讻讬诐 诇讻讱 讛讜讗 诇讚注转谞讜 砖讗讬谉 讚谞讬谉 住注讜讚讛 砖诇讬砖讬转 讗诇讗 讘讚讘专 讛讟注讜谉 讛诪讜爪讬讗 讜讘专讻转 讛诪讝讜谉 专"诇 驻转 讜诪"诪 诪拽爪转 专讘谞讬 爪专驻转 讻转讘讜 砖讗驻砖专 诇注砖讜转讛 讘驻讬专讜转 讜诪讬谞讬 转专讙讬诪讗 讜谞住注讚讬诐 讘讛 诪诪讛 砖讗诪专讜 讘砖谞讬 砖诇 住讜讻讛 讗诐 讛砖诇讬诐 讘诪讬谞讬 转专讙讬诪讗 讬爪讗 讜讗诪专讜 注诇讬讛 讘讗讞专讜谉 砖诇 讬讜诪讗 讜讗讬 住"讚 讚驻讬专讬 讘注讬 住讜讻讛 诇讬转谞讬 驻讬专讜转 讗诇诪讗 砖讗诇讜 讛讬讜 驻讬专讜转 爪专讬讻讬诐 住讜讻讛 讛讬讛 专砖讗讬 诇讛砖诇讬诐 讗专讘注讛 注砖专 住注讜讚讜转 讘驻讬专讜转 讜讗祝 讘砖讘转 讻谉 讜讗讬谉 讛讚讘专讬诐 谞专讗讬谉 讻诪讜 砖讬转讘讗专 砖诐:



讙讘讗讬 爪讚拽讛 砖讗讬谉 诇讛诐 注谞讬讬诐 诇讞诇拽 讜专爪讜 诇驻专讜讟 专"诇 诇讛讞诇讬祝 驻专讜讟讜转讬讛诐 讘讚讬谞专讬谉 诇讛爪谞讬注诐 注讚 砖讬讘讗讜 注谞讬讬诐 诪驻谞讬 砖讛驻专讜讟讜转 诪讞诇讬讚讜转 讜诪讞诇讬驻讬谉 讗讜转诐 诇讗讞专讬诐 讜讗讬谉 谞讜转谞讬谉 讗转 讛专讬讜讞 诇注爪诪诐 砖诇讗 讬讘讗讜 诇讬讚讬 讞砖讚 讜讻谉 讙讘讗讬 转诪讞讜讬 砖讗讬谉 诇讛诐 注谞讬讬诐 诇讞诇拽 诪讜讻专讬谉 诇讗讞专讬诐 讜讗讬谉 诪讜讻专讬谉 诇注爪诪诐 讜讻讘专 讻转讘谞讜讛 讘专讗砖讜谉 砖诇 讘转专讗:



讛诪驻拽讬讚 驻讬专讜转 讗爪诇 讞讘专讜 讜诪转讞住专讬诐 讻诇 砖讗讬谉 讞住专讜谞诐 讗诇讗 讘讻讚讬 讞住专讜谉 讛专讙讬诇 讘讛诐 注诇 讛讚专讱 砖讛转讘讗专 讘诪拽讜诪讜 讛专讬 讝讛 诇讗 讬讙注 讘讛诐 专"诇 砖诇讗 讬诪讻专诐 砖专讜爪讛 讗讚诐 讘转讘讜讗讛 砖诇讜 讜讘讞住专讜谉 讛专讙讬诇 讬讜转专 诪砖讗专 转讘讜讗讜转 讛谞诇拽讞讜转 讘砖讜拽 讜讘诇讗 讞住专讜谉 讗讘诇 讗诐 讛讙讬注讜 诇讻讚讬 讞住专讜谞诐 讜诪转讬专讗 砖讬转讞住专讜 讘讬讜转专 诪讻讚讬 讞住专讜谉 讛专讗讜讬 讬诪讻专诐 讘专砖讜转 讘讬转 讚讬谉 讜转讘讗 注诇讬讜 讘专讻讛 讜讗诐 讛讜讗 专讜讗讛 砖诪转讜讱 讗讜转讜 讞住专讜谉 讬讛讗 爪专讬讱 诇诪讻专诐 讘讝讜诇 讬诪讻讜专 诇讗讞专讬诐 讜诇讗 讬注讻讘诐 诇注爪诪讜 诪驻谞讬 讛讞砖讚 讜讬砖 讞讜诇拽讬诐 诇驻住讜拽 砖讗祝 讘讻讚讬 讞住专讜谞诐 诪讜讻专诐 讘讘讬转 讚讬谉 讜讻讘专 讻转讘谞讜讛 讘诪拽讜诪讛 讘砖诇讬砖讬 砖诇 诪爪讬注讗:





转讜住驻讜转 专讬"讚 (诪讛讚讜专讛 转诇讬转讗讛)

讜谞讬诪讗 诪专 讛诇讻讛 讻专"讙 讚讛讜"诇 诪讻专讬注 驻讬' 诇讗 专爪讛 诇讜诪专 讚住转诐 诇谉 转谞讗 讻讜讜转讬' 讚讻讬讜谉 讚专"讙 拽砖讬砖 诪谞讬讬讛讜 讛讜讛 讚讛讜讛 讘讬诪讬 专"注 砖讛讬' 专讘讜 砖诇 专' 讬讛讜讚' 讜专"诪 讗"讻 讛讜讬讗 诇讛 住转诐 讜讗讞"讻 诪讞诇讜拽转 砖诇讗讞专 专"讙 讘讗讜 专"诪 讜专' 讬讛讜讚' 讜讞诇拽讜 讜讛讬诇讻讱 讗讬谉 讛诇讻讛 讻讝讛 讛住转诐 诪砖"讛 讗诪专 讚讛讜"诇 诪讻专讬注 讗诪专 诇讬' 专"讙 诇讗讜 诪讻专讬注 讛讜讗 注讬讬谉 诪讛 砖讻转讘转讬 讙驻' 讛讙讜讝诇 讘诪讛讚讜专讗 转诇讬转讗讛:





诪讛专砖"讗 - 讞讬讚讜砖讬 讛诇讻讜转

讘讚"讛 专"讙 诇讗讜 诪讻专讬注 讻讜' 讜讬"诇 讚讗讗讬讘注讬转 讗讬诪讗 住诪讬讱 讻讜' 注讻"诇 讜拽"拽 讚诪"诪 拽砖讛 诪讗讬 讚注转讬讛 讚诪转专抓 讚拽讗诪专 讛讛讬讗 诇讗讜 住转诪讗 讛讬讗 诪砖讜诐 讚拽砖讬讗 诪讜转专 讚诪诪"谞 讛讛讬讗 讚讻诇 砖注讛 住转诪讗 讻讞讚 诪讬谞讬讬讛讜 讜诇讗 讻专' 讬讛讜讚讛 讜拽"诇:


讘讚"讛 讜砖讜专驻讬谉 讻讜' 砖专讬 诇砖讜专驻讛 讻诪讜 诇讟诪讗讜转讛 讚砖专讬 专"诪 讘住"驻 讻讜' 注讻"诇 讜讛讗讬 转谞讗 讚讛讻讗 讘讛讱 诪诇转讗 讻专"诪 住"诇 讚拽转谞讬 砖讜专驻讬谉 转专讜诪讜转 转诇讜讬讜转 讟诪讗讜转 讜讟讛讜专讜转 讻讜' 讚诪砖诪注 讘讬讞讚 讚讛讗讬 诇讬砖谞讗 转谞讗 专"诪 诇拽诪谉 讘住"驻 讗讘诇 专"讬 驻诇讬讙 讛转诐 讜拽讗诪专 讚砖讜专驻讬谉 转诇讜讬讛 讘驻谞讬 注爪诪讛 讜讟诪讗讛 讘驻谞讬 注爪诪讛 讜讟讛讜专讛 讘驻谞讬 注爪诪讛 讜爪"诇 诇专"讬 讚讗注"讙 讚砖专讬 诇砖讜专驻讛 诪砖讜诐 讚住讜驻讛 诇讬讗住专 讜诇讬诇讱 诇讗讬讘讜讚 诪"诪 讗住讜专 诇讟诪讗讛 讘讞谞诐 讗讘诇 诇砖讜专驻讛 砖专讬 诪砖讜诐 讚诇讗 讘讚讬诇讬 诪讬谞讬讛 讜讗转讬 诇讗讜讻诇讛 讘驻住讞 讜拽"诇:


讘驻讬专砖"讬 讘讚"讛 诇讗 讘注"砖 讻讜' 讜讛讬讜诐 注"砖 讜诇诪讞专 注讬"讟 注讻"诇 拽"拽 讻讬讜谉 [讗] 讚注讬"讟 诇诪讞专 讘砖讘转 讛讜讗 诪讛 砖讬讬讱 讘讜 诪驻谞讬 讛讟讜专讞 讚讛讗 讜讚讗讬 讗住讬专 诇讟专讜讞 诪砖讘转 诇讬讜"讟 讜讗讬 讬砖 转讞讜诪讬谉 诇诪注诇讛 诪讬' 讗讬讻讗 砖驻讬专 讟注诪讗 讚讗讬谉 讗诇讬讛讜 讘讗 讘砖讘转 讻讚讗诪专讬谞谉 驻专拽 诪讬 砖讛讜爪讬讗讜讛讜 讜拽"诇:


转讜住' 诪讗讬 诇讗讜 诇注讜讘讚讬 讻讜讻讘讬诐 讻讜' 诪"砖 诪讗诇诪谞讛 讚诪讜讻专转 诇讗讞专讬诐 砖诇讗 讘讘"讚 讜讘讘"讚 讬讻讜诇讛 诇注讻讘 讗驻讬诇讜 诇注爪诪讛 讻讜' 注讻"诇 讬砖 诇讚拽讚拽 讘讚讘专讬讛诐 砖驻转讞讜 讘转专转讬 讞讚讗 诪"砖 诪讗诇诪谞讛 讚诪讜讻专转 诇讗讞专讬诐 砖诇讗 讘讘"讚 讜注讜讚 讚讘讘"讚 讬讻讜诇讛 诇注讻讘 诇注爪诪讛 诪砖讗"讻 讛讻讗 讚讚讜拽讗 诇讗讞专 讜讘讘"讚 讜讘转讬专讜爪诐 讙讘讬 讗诇诪谞讛 诇讗 讛讝讻讬专讜 专拽 讛讱 讞讚讗 讚诪讜讻专转 砖诇讗 讘讘"讚 诪砖讜诐 讞讬谞讗 讜讙讘讬 讬转诪讬 讛讝讻讬专讜 讛讱 讞讚讗 讚讬讻讜诇 诇注讻讘 诇注爪诪讜 讘讘"讚 讜讬砖 诇讬讬砖讘 讜讚讜"拽:





诪讛专"诐

讘转讜住' 讚"讛 诪讗讬 诇讗讜 讜讻讜' 讜讛讗 讚讗诪专 讘讗诇讜 诪爪讬讗讜转 讜讻讜' 讙讘讬 诪爪讬讗讛 讜讻讜' 讗诪讜爪讗 转驻讬诇讬谉 拽讗讬:





讞讻诪转 砖诇诪讛

转讜住' 讘讚"讛 讜砖讜专驻讬谉 转专讜诪讜转 讟诪讗讜转 讜转诇讜讬讜转 讜讟讛讜专讜转 讗驻讬' 讗诐 谞讗诪专 讻讜' 讻爪"诇:


讘讚"讛 诪讗讬 诇讗讜 讻讜' 讻讬住转讗 讚讬转诪讬. 谞"讘 驻讬专讜砖 注抓 讗诇诪讜讙讬谉 讜讘诇注"讝 拽讜专诇"讜:





专砖"砖

讙诪专讗 讜谞讬诪讗 诪专 讛诇讻讛 讻专"讙 讻讜'. 讛讘"讗 讛拽砖讛 诇驻诪砖"讻 讛转讜住' 诇拽诪谉 讘住注"讘 讚专"讗 讚讗诪专 讻砖专讜转 讛讬讜 讗转讬讗 讻专"讙 讗讻转讬 拽砖讛 讚讛"诇 诇驻住讜拽 讻专"讙 讚专"讗 拽讗讬 讻讜讜转讬讛 讜讛"诇 转专讬 谞讙讚 专"讬 讜诇拽"诪 讚讛讗 专' 讬讛讜砖注 诇拽诪谉 讘讘专讬讬转讗 住"诇 讻专"讬 讜讗"讻 讛"诇 转专讬 讜转专讬 讙诐 专"讗 讗讬砖 讘专转讜转讗 讚讗诪专 诪砖诪讬讛 讚专' 讬讛讜砖注 诪砖诪注 讚住讘专 讻讜讜转讬讛 讻诪砖"讻 讛驻讜住' 讘讻"讚. 讜讙诐 拽讜砖讬讬转 讛转讜住' 讘讛讗 讚讗专"讗 讻砖专讜转 讛讬讜 诇注谞"讚 讬"诇 讚诇讚讬讚讬讛 讛讬讜 讛讞诇讜转 砖诇 诪爪讛:



专砖"讬 讚"讛 诪讝讜谉 讘"住. 讜诇讗 砖诇砖 讚讻诇 砖诇砖 讻讜'. 讻爪"诇:



专砖"讬 讚"讛 诇谞讜. 讻讛谞讬诐 讗讜专讞讬诐 讻讜'. 讻爪"诇:



专砖"讬 讚"讛 讗祝 诇讚讘专讬讻诐. 爪专讬讱 诇诪讞讜拽 诪诇转 讗祝:





讛讙讛讜转 讬注讘"抓

讙诪' 讘讙诇讜讬讬讗 (讛讜讛 拽讗讬). 谞"讘 注讬讬谉 转注谞讬转 (讚"讙 讘') 讜谞专讗讛 砖爪"诇 讘讙讜诇讛讗:


砖诐 讗讬 诇讬砖专讗诇 谞砖拽诇讛 诇谞驻砖讬讛. 谞"讘 讚讛诇"诇 讗诐 讗讬谞讱 爪专讬讱 诇注爪诪讱 爪讗 讬诪讻专诐:





讙诇讬讜谉 讛砖"住 - 专讘讬 注拽讬讘讗 讗讬讙专

讙诪' 讗诪专 专"驻 诪砖诪讬讛 讚专讘讗 诇讗 诇讘注专. 讻注讬谉 讝讛 转注谞讬转 讬"讞 注"讗 诪谞讞讜转 诇"讘 注"讗:





讞讬讚讜砖讬 讞转"住

讛讛讬讗 诇讗讜 住转诪讗 讛讬讗 诪砖讜诐 讚拽' 诇讬' 诪讜转专. 讛拽' 转讜' 诪"诪 讻专"讬 谞诪讬 诇讗 讗转讬' 讜注诪讛专砖"讗 讝"诇 讜诇驻注"讚 讬砖 诇讬讬砖讘 讚砖诐 驻专砖"讬 讚讛讜诪"诇 讻"砖 砖诪讜转专 诇讗讻讜诇 诪讛"转 诪讗讻讬诇 诪讚专讘谞谉 讗诇讗 讚拽砖讬' 诇讬' 砖注讛 砖讬砖讬转 注"砖 讜诇驻注"讚 讛拽讜' 讘诪拽讜诪讛 注讜诪讚转 讚谞讬诪讗 讻"砖 砖诪讜转专 诇讗讻讜诇 讞诪抓 讚讗讜专讬' 诪谉 讛转讜专讛 诪讗讻讬诇 讞诪抓 讚专讘谞谉 诇讛驻讜住拽讬诐 讚讞诪抓 讚专讘谞谉 讘砖注讜转 讚专讘谞谉 砖专讬' 讘讛谞讗讛 讜爪"诇 讚讛砖"住 诇讗 讘注讬 诇砖谞讜讬讬 讛讻讬 讚住转诐 诪转谞讬转讬谉 讚讗诇讜 注讜讘专讬' 诪砖诪注 讚谞讜拽砖讛 讗住讜专 诪讚讗讜专讬' 讜讻谉 转注专讜讘转 讜诇讬讻讗 讞诪抓 讚专讘谞谉 讜诇讗 讘注讬 讛砖"住 诇讗讜拽讬 诪转谞讬转讬谉 讚讻"砖 讚诇讗 讻诪转谞讬转讬谉 讚讗诇讜 注讜讘专讬' 讗讘诇 讗讛"谞 讚讛讜诪"诇 讛讻讬 讜讗转讬' 讻专"讬 讜讛砖转讗 讬"诇 讚讘讛讗 诪住驻拽讗 诇专讘讗 讗讬 诪转谞讬' 讻专"讬 讗讜 讻专"讙 讜拽"诇 讜注诪"砖 注讜讚 诇拽诪谉 讗讬"讛 专"驻 讻诇 砖注讛:


讜砖讜专驻讬谉 转专讜诪讜转 讟诪讗讜转 转诇讜讬' 讜讟讛讜专讜转. 注讬' 诇砖讜谉 转讜讚"讛 讜砖讜专驻讬谉 砖讻' 讻诪讜 诇讟诪讗讜转 讚砖专讬 专"诪 讻讜' 讜注诪专砖"讗 讝"诇 讜讛讻讜谞讛 讚砖专讬 专"诪 诇讟诪讗讜转讛 讘讬"讚 讻讬讜谉 砖住讜驻讜 诇砖讜专驻讛 讛讛"谞 讚砖讜专驻讬谉 讘讬"讙 讻讬讜谉 砖住讜驻讜 诇讗讘讚讛 讗讬 讬砖讬讬专谞讛 注讚 讛砖讘转 砖讛讜讗 讬讜诐 讬"讚 讜诪诪讬诇讗 讻讬讜谉 砖讛转专谞讜 砖专讬驻转讛 讘讬"讙 讬讻讜诇 谞诪讬 诇讟诪讗讜转讛 讘讬"讙 讻讬讜谉 砖住讜驻讜 诇砖讜专驻讛 讘讬讜诪讜 讜拽"诇:


讜诪砖讬讬专讬谉 诪谉 讛讟讛讜专讜转 诪讝讜谉 讘' 住注讜讚讜转 讻讚讬 诇讗讻讜诇 注讚 讚' 砖注讜转. 讜驻专砖"讬 讚诪讝讜谉 讙' 住注讜讚讜转 诇讗 讚住注讜讚讛 讙' 讚砖讘转 讝诪谞讛 讗讞专 诪谞讞讛 讜讘注"驻 讗住讜专 诇讗讻讜诇 诪讛诪谞讞讛 讜诇诪注诇讛 讜讻讘专 爪讜讜讞讜 讘讬' 拽诪讗讬 讚讘诇讗"讛 谞诪讬 讗住讜专 诇讗讻讜诇 讞诪抓 诪谉 讛诪谞讞讛 讜诇诪注诇讛 讜诇驻注"讚 讘砖谞讚拽讚拽 讘诇砖讜谉 讛讘专讬转讗 讚拽讗诪专 诪讝讜谉 讘' 住注讜讚讜转 注讚 讚' 砖注讜转 讜诇讗 讗诪专 住转诐 注讚 讚' 砖注讜转 讜讗诐 砖注专 讘注爪诪讜 砖讬讻讜诇 诇讗讻讜诇 讘讬讜转专 讝讻讜专 诇讟讜讘 讜讬"诇 讚讗砖诪讜注讬' 讘讝讛 拽讜诇讗 讜讞讜诪专讗 讛讞讜诪专讗 讛讬讗 诇驻诪"砖 讛专讗砖讜谞讬诐 砖讘住注讜讚讛 讗' 讬讻讜诇 诇讗讻讜诇 讬讜转专 诪诪讛 砖讬讗讻诇 讗诐 讬讞诇拽讛讜 诇讘' 住注讜讚讜转 讻讬 讗讞专 讘专讛诪"讝 谞住转诐 讛讗爪讟诪讜讻讗 讜讗"讻 讟讜讘讗 拽诪"诇 砖讬砖讬讬专 诪讛 砖讬讗讻诇 注讚 讚' 砖注讜转 讻砖讬讞诇拽谞讛 诇讘' 住注讜讚讜转 砖诇讗 讬讟注讛 诇砖注专 诪讛 砖讬讻讜诇 诇讗讻讜诇 注讚 讚' 砖注讜转 讻砖诇讗 讛讬讛 诪驻住讬拽 讻诇诇 讘谞转讬讬诐 砖讗讝 讬讜讻诇 诇讗讻讜诇 讟驻讬 讟讜讘讗 拽诪"诇 砖注"讻 讬讗讻诇 住注讜讚转 砖讘转 讗' 注专讘讬转 讜讗' 砖讞专讬转 讜讬住转诐 讛讗爪讟诪讜讻讗 讘谞转讬讬诐 讜讬诪转讬谉 讘讻讚讬 砖讬转注讜专专 转讗讜转 讛诪讗讻诇 驻注诐 砖谞讬转. 讜注讜讚 拽讜诇讗 讗砖诪讜注讬谞谉 讚讬讚讜注 讚讗讬谞讜 讚讜诪讛 诪讬 砖讗讜讻诇 讙' 住注讜讚讜转 讘讬讜诐 注"讻 诇讗 讬诪诇讗 讘讟谞讜 讘住注讜讚讛 讘' 讻讚讬 砖讬讗讻诇 住注讜讚讛 讙' 讙"讻 诇转讗讘讜谉 讜讗砖诪注讬谞谉 砖讘注"驻 诇讗 讬讗讻诇 讻"讗 讘' 住注讜讚讜转 讜讗"讻 讬讻讜诇 诇讗讻讜诇 讬讜转专 讘讗诇讜 讛砖转讬 住注讜讚讜转 讻讬 住注讜讚讛 讙' 讝诪谞讛 讗讞专 讛诪谞讞讛 讜讗讝 讗住讜专 诇讗讻讜诇 讗驻讬' 诪爪讛 注砖讬专讛 讜讗"讻 讬讗讻诇 注转讛 讬讜转专 讜讗诇讜 讛讚讘专讬诐 诪专讜诪讝讬诐 讘爪讞讜转 诇砖讜谉 专砖讬讝"诇:


注讚 讚' 砖注讜转. 拽爪转 讬诇"讚 诇讛讟注诐 讚诇注讬诇 讚讚' 讝诪谉 住注讜讚讛 诇讻诇 讛讬讗 讗"讻 讘砖讘转 讚拽讬"诇 诪爪讜讛 诇讛拽讚讬诐 讗讜 诇讗讞专 讜讗讬谞讜 讝诪谉 住注讜讚讛 诇讻诇 诪"讟 讬讗讻诇 注讚 讚' 砖注讜转:


诪讗讬 诇讗讜 诇谞讻专讬诐 讻专"讬. 诪住拽谞讗 讛讻讬 讛讜讗 砖讗诪专 专' 讬讜住祝 讻谉 诇讛讚讬讗 讜讗讜诇讬 拽讘诇讛 讛讬转讛 讘讬讚讜 讚讗讬谉 诇讜诪专 讻诪"砖 转讜住' 讚讗讬 诇讬砖专讗诇 诇砖拽讜诇 诇谞驻砖讬' 讝"讗 讚讛讗 诪住拽讬' 诪砖讜诐 讞砖讚讗 讗注"讻 拽讘诇讛 讛讬转讛 讘讬讚讜 讜讛转讜' 驻讬' 讻谉 讗住"讚 讚讛诪拽砖谉 讜讗讜诇讬 讬"诇 讚诪住讘专讗 讗诪专 讻谉 讚诇驻讬 诪砖诪注讜转 砖"住 讚讬诇谉 诪砖诪注 讚爪讬讜讛 诇诪讻专讜 讘诇讗 讘"讚 讚诇讗 讻讛讬专讜砖诇诪讬 讜注"讻 讛讬讬谞讜 讟注诪讗 讚讘注"驻 诪拽诇讬谞谉 讟驻讬 砖讗讬谉 砖讛讜转 诇讛讗专讬讱 讻"讻 讜讗"讻 讛"讛 讜讻"砖 讚诇讗 诪讞诪专讬' 诇砖拽讜诇 诇谞驻砖讬讛 讗诐 讬专爪讛 讜诇讗 讬讞讝讜专 讗讞专 拽讜谞讬诐 讜讘讬谉 讻讱 讬注讘讜专 讛砖注讛 讗注"讻 诇讬讛讜讚讬诐 讗住讜专:


诪砖讜诐 讞砖讚讗. 注讬' 讘转讜住' 砖讛拽' 诪讗诇诪谞讛 诪讜讻专讛 砖诇讗 讘讘"讚 讜爪"注 诪讛 注诇讛 注诇 讚注转 专讘讜转讬谞讜 讘注讛转"讜 讚讛专讬 诪砖谞讛 砖诇讬诪讛 砖谞讬谞讜 讗诇诪谞讛 诪讜讻专讛 砖诇讗 讘讘"讚 讜讙专讜砖讛 诇讗 转诪讻讜专 讗诇讗 讘讘"讚 讜注"讻 诇讞诇拽 讘讬谉 讗诇诪谞讛 诇讙专讜砖讛 讚讗讬谉 讗讚诐 专讜爪讛 砖转转讘讝讛 讗砖转讜 讘讘"讚 讗讜 诪砖讜诐 讞讬谞讗 注"砖 讜讗"讻 诪讗讬 拽讜砖讬' 诪讞诪抓 讚讜拽讗 讛诇讗 诪讙讜驻讛 讚诪转谞讬' 拽' 拽讜' 讝讜. 讜诇讜诇讬 讚诪住转驻讬谞讗 讛讬讬转讬 讗讜诪专 讚拽讜砖讬讬转诐 讛讬讗 专拽 诪讗讬讚讱 讚砖诪讛 诇注爪诪讛 讘讘"讚 讜讗"讻 拽砖讛 诪拽"讜 讛砖转讗 讗诇诪谞讛 砖转讜讻诇 诇诪讻讜专 诇讗讞专讬诐 砖诇讗 讘讘"讚 讜讗讬谉 讻讗谉 讛讟专讞讛 讻诇诇 讜讗"讻 讻砖讛讬讗 诪讟专讞转 诇讞讝讜专 讗讞专 讘"讚 砖讬砖讜诪讛 诇注爪诪讛 注"讻. 讗讬讻讗 讞砖讚讗 讚讗讬 诇讗讜 讚讗讬转 诇讛 讛谞讗讛 诇讗 讛讬转讛 诪讟专讞转 讻"讻 诇讞讝讜专 讗讞专 讘"讚 讻讬讜谉 砖转讜讻诇 诇诪讻讜专 诇讗讞专讬' 讘拽诇讜转 讜讗驻"讛 诇讗 讞砖讚讬' 讻"砖 讛讻讗 砖诇讗 讛讬' 诇谞讜 诇讞讜砖讚讜 讜注"讝 转讬' 讚讻砖诐 讚讞讝讬谞谉 讚诪讜讻专转 诇讗讞专讬诐 砖诇讗 讘讘"讚 诪砖讜诐 讞讬谞讗 讛"谞 诪讗讜转讜 讛讟注诐 讘注爪诪讜 讛拽讬诇讜 砖转诪讻讜专 诇注爪诪讛 讘讘"讚 讗注"讙 讚讗讬讻讗 讞砖讚讗 讜讻诪"砖 诪讛专砖"讗 讘讻讜讜谞转 转讬专讜爪诐:


转谞谉 讙讘讗讬 爪讚拽讛. 专讬砖讗 讚讛讱 讘专讬讬' 讘讘"诪 诇"讞 讗' 讛讻讬 诪转谞讬' 讛诪驻拽讬讚 驻讬专讜转 讗爪诇 讞讘专讜 讜讛专拽讬讘讜 讻讜' 讻砖讛讜讗 诪讜讻专谉 诪讜讻专谉 诇讗讞专讬诐 讜讗讬谞讜 诪讜讻专谉 诇注爪诪谉 讻讬讜爪讗 讘讜 讙讘讗讬 爪讚拽讛 讻讜' 讜讗"讻 专讬砖讗 讛"诇 诇讗转讜讬讬 讚讛讜讛 诪诪砖 讚讜诪讬' 讚讛讻讗 讚讛诪驻拽讬讚 讜讬"诇 讚讛讜"诪 诇诪讚讞讬 讚讘注"驻 诪拽诇讬谞谉 讟驻讬 诪砖讜诐 砖讛砖注讛 注讜讘专转 讜讙诐 诇讬讻讗 讞砖讚讗 讻"讻 砖讛讞诪抓 讘讝讜诇 讘讗讜转讛 砖注讛 诇讻谉 诪讬讬转讬 诪讙讘讗讬 爪讚拽讛 砖讙"讻 讗讬谉 诇讞讜砖讚谉 讻讬 讘讗诪讜谞讛 讛诐 注讜砖讬诐 讚诇讻谉 讗讬谉 诪讞砖讘讬谉 注诪讛诐 讻诪讘讜讗专 讘驻"拽 讚讘"讘 讜讙诐 讗讬讻讗 驻住讬讚讗 讚爪讚拽讛 砖讬讞诇讚讜 讛驻专讜讟讜转 砖诇 谞讞砖转 讜讗驻"讛 讗讬谉 驻讜专讟讬' 诇注爪诪谉 讜讛"讛 讛"谞 讜拽"诇:


讻诪讗谉 讻专砖讘"讙. 讛拽' 讘驻专"讞 诇讛驻讜住拽讬诐 讚住"诇 讚砖"讞 注讜讘专 讘讘诇 讬专讗讛 讗"讻 诪谞"诇 讚讻专砖讘"讙 讚诇诪讗 砖讗谞讬 讛讻讗 诪砖讜诐 讚注诇讬讜 诇讘注专讜 诪谉 讛注讜诇诐 砖诇讗 讬注讘讜专 注诇讬讜 讘"讬 讜诪砖讛"谞 讬讻讜诇 诇诪讻专讜 注"砖 讜诇驻注"讚 讚讗讬 诇讗讜 讚拽讬"诇 讚砖"讞 讬砖 诇讜 转驻讬住转 讬讚 诪讬讛转 诇诪讻专讜 注讻"驻 讻砖讬驻住讚 诇讙诪专讬 诇讗 讛讜讛 诪拽专讬 砖诇讜 诇注讘讜专 注诇讬讜 讜讛驻讜住拽讬诐 讛谞"诇 诇讗 驻住拽讜 讻谉 讗诇讗 诇讘转专 讚拽讬"诇 砖讬讻讜诇 诇诪讻专讜 讜拽"诇:


讗诪专 诇讬' 讗讘讬讬 讜诇讗讜 诪讬 讗转诪专 注诇讛 讻讜'. 讬诇"讚 讜诪讛 注诇讛 注诇 讚注转 专"讬 讝讬诇 讘转专 讟注诪讗 讚专讘谞谉 讚诇讗 讬讙注 讘讛谉 诪砖讜诐 讚专讜爪讛 讗讚诐 讘拽"砖 诪讟' 拽讘讬谉 砖诇 讞讘讬专讜 讜讝讛 诇讗 砖讬讬讱 讛讻讗 讚拽驻住讬讚 诇讙诪专讬 讜讗讬 住"诇 诇专"讬 讻讗讬讚讱 诪"讚 讚讟注诪讗 诪砖讜诐 砖诪讗 注砖讗谉 转专讜诪讜转 诪注砖专 讘诪拽"讗 讚讘讬诪讬讜 注讚讬讬谉 讛讬' 谞讜讛讙 转专讜诪讜转 讜诪注砖专讜转 讻诪讘讜讗专 专讬砖 讞讜诇讬谉 专讘讬 讛转讬专 讘讬转 砖讗谉 讚讛讬' 讘讗"讬 讜讙诐 讘讝讛"讝 谞讜讛讙 讗"讻 诪讗讬 诪讬讬转讬 讗讘讬讬 诪讗诪专 专' 讬讜讞谞谉 诇讗 砖谞讜 讻讜' 砖讛专讬 诪讘讜讗专 讛讜讗 砖讝讛讜 讚讜拽讗 诇诪"讚 诪砖讜诐 讗讚诐 专讜爪讛 讘拽讘 砖诇讜 诪砖讗"讻 诇诪"讚 砖诪讗 注砖讗谉 转专讜诪' 诪注砖专 讗讬谉 讞讬诇讜拽 讘讬谉 讻讚讬 讞住专讜谞谉 诇讬转专 诪讻讚讬 讞住专讜谞谉 讜讬"诇 诇驻诪"砖 讘讟讜砖"注 讗"讞 住讬' 转诪"讙 讚讛谞驻拽讚 讬讘注专 讞诪爪讜 砖诇 诪驻拽讬讚 讗注驻"讬 讚讗驻砖专 砖讘注诇讬讜 诪讻专讜讛讜 诇讙讜讬 讘诪拽讜诐 砖讛诐 砖诐 诪"诪 讗讬谉 住驻拽 诪讜爪讬讗 诪讬讚讬 讜讚讗讬 讜讻' 讛讘"讞 砖讛讜爪讬讗讜 讚讬谉 讝讛 诪砖诪注转讬谉 注"砖 讜讛谞讛 诇讻讗讜' 讚讬谉 讝讛 爪"注 讚讛专讬 讘讻讚讬 讞住专讜谞谉 讗住专讜 专讘谞谉 诇诪讻讜专 讜诇驻讬' 讛转讜' 讛讬讬谞讜 砖讞住专讜 讘讞讚砖 讗' 讬讜转专 诪讛专讗讜讬 讜讗"讻 拽专讜讘 诇讜讚讗讬 砖讬讞住专讜 讘砖谞讛 讬讜转专 诪讻讚讬 讞住专讜谞谉 讜讗驻"讛 讗住专讜诐 诇诪讻讜专 讻讬 砖诪讗 诇讗 讬讞住专讜 讘讞讚砖讬诐 讛讘讗讬诐 讻"讻 讗"讻 诪讻"砖 讛讻讗 砖讬讛讬讛 住驻拽 诪讻讬专转 讘注讛"讘 诇谞讻专讬诐 诪讜爪讬讗 诪讬讚讬 讜讚讗讬 讜诇讗 讬讙注 讘讛谉 讜讗讜诇讬 诇讝讗转 讛拽讜' 谞转讻讜讜谉 专' 讬讜住祝 讜讗讘讬讬 专诪讝 诇讜 讘转砖讜讘转讜 讚讛讻讬 讚讗讬讻讗 住驻拽 砖讬驻住讚讜 诇讙诪专讬 诪拽诇讬谞谉 讟驻讬 讜注讬"诇 讚讛讻讗 讜讚讗讬 驻住讚讬 诇讙诪专讬 讚诇注谞讬谉 讗讬住讜专' 讘讜讚讗讬 诇讗 住诪讻讬' 讗住驻讬拽讗 砖诪讗 诪讻专谉 诇谞讻专讬 讜讻砖讬讙讬注 砖注讛 讜' 讬砖专驻谞讜 注"讻 讜讗"讻 讘讜讚讗讬 驻住讚讬 诇讙诪专讬 诇讻谉 诪讜转专 诇诪讻专诐 拽讜讚诐 诇讻谉:


讬转讘专讱 讛讞讜谞谉 诇讗讚诐 讚讬注讛, 讬住讬专 诪诪谞讜 诪讜谞注 讜诪谞讬注讛, 讬讘专讻谞讜 讘讻诇 住讬讘讛 讜转谞讜注讛. 讬爪讬诇谞讜 诪砖讘讜砖 诪讟注讛 讜讟讜注讛, 讬砖讬诐 讞诇拽谞讜 注诐 诪注转讬拽讬 讛砖诪讜注讛, 诪讘谉 砖驻专讛 讗讞讬 驻讜注讛, 讬注讝专谞讜 讘讞讬' 驻专拽 讻诇 砖注讛:








驻谞讬 讬讛讜砖注

讘转讜住' 讘讚"讛 专"讙 诇讗讜 诪讻专讬注 讛讜讗 讜拽砖讛 诇专"讬 讚诇讬诪讗 讛诇讻讛 讻专"讙 讚住转诐 诇谉 转谞讗 讻讜讜转讬讛 讻讜' 注住"讛. 讜转讬专讜爪诐 讚讞讜拽 诪讗讚 讜诇讜诇讬 讚讘专讬讛诐 讛讬讛 谞"诇 诇讬讬砖讘 诇驻诪"砖 讘专讬砖 驻专拽 讻诇 砖注讛 讘诇砖讜谉 专砖"讬 讘诪"砖 讚诪转谞讬转讬谉 诇讚讬讜拽讗 讗讬爪讟专讬讱 讜诇讗 诇讙讜驻讬讛 诇诪讬住转诐 讻专"讙 讜讛讬讬谞讜 讻讚驻专讬砖讬转 讛转诐 讚讗讬 诇讙讜驻讬讛 讜诇诪讬住转诐 讻专"讙 讛讜讛 诇讬讛 诇诪讬转谞讬 讘讛讚讬讗 讜诇讗 诪讚讬讜拽讗 讚诇讬砖谞讗 诪讜转专 注"砖 讜讻转讘转讬 砖诐 讙诐 讻谉 讚讗讚专讘讛 诇讬砖谞讗 讚诪转谞讬转讬谉 讛讜讬 诪砖诪注 讟驻讬 讻专"讬 讜讗讬 诪砖讜诐 讚诪拽砖讛 讛讗 讗讬讻讗 讞诪砖 讚讗讬谞讜 讗讜讻诇 讜诪讗讻讬诇 诪讗谉 诇讬诪讗 诇谉 讚讛讻讬 讛讜讗 讛讗 专"讬 住转诪讗 拽讗诪专 转讜诇讬谉 讜讗讬讻讗 诇诪讬诪专 讚讗讬谉 专砖讗讬 诇讛讗讻讬诇 诇讘讛诪讛 讜讞讬讛 诪砖讜诐 讞砖砖讗 讚诇诪讗 诪砖讬讬专讗 讻讚讗讬转讗 讛转诐 讜讛讗 讚诪拽砖讛 讛转诐 讜讛讗 讗讬讻讗 讞诪砖 讛讬讬谞讜 诪砖讜诐 讚讘诇讗"讛 诪讬诇转讗 讚驻砖讬讟讗 讛讬讗 讚诇讬讻讗 诇诪讬讞砖 诇讚讬诇诪讗 诪砖讬讬专讗 讻讚驻专讬砖讬转 讛转诐 谞拽讟讬谞谉 诪讬讛讗 讚驻砖讟讗 讚诇讬砖谞讗 讚诪转谞讬' 讚讻诇 砖注讛 诇讗 诪讬拽专讬 住转诪讗 讚谞讬诪讗 讚讗转讗 诇讗驻讜拽讬 诪讚专"讬 讜讻"砖 讚讗"砖 讟驻讬 诇驻诪"砖 砖诐 讚诇诪讗讬 讚讘注讬 专讘讗 诪注讬拽专讗 诇诪讬诪专 诇注讬诇 讚讟注诪讗 讚专"讬 讚转讜诇讬谉 讛讬讬谞讜 诪砖讜诐 讚讬讛讘讜 诇讬讛 专讘谞谉 砖注讛 讗' 诇诇拽讟 注爪讬诐 讗诐 讻谉 诇驻"讝 诇拽讜砖讟讗 讚诪诇转讗 讗讬谉 专砖讗讬 诇讛讗讻讬诇 诇讘讛诪讛 讘讞诪砖 诪讛"讟 讙讜驻讗 砖讛专讬 爪专讬讱 诇注诪讜讚 注诇 讙讘讬 讘讛诪转讜 讻讚讬 诇讘注专 讛诪砖讜讬讬专 讻诪"砖 讛专讗"砖 讝"诇 砖诐 讜诇驻"讝 诪诪讬诇讗 诪砖诪注 讚专讘讗 诇讗 讞讝专 讘讜 诪住讘专讗 讝讜 讗祝 诇讗讬讚讱 砖讬谞讜讬讗 讚讙讝专讛 诪砖讜诐 讬讜诐 讛诪注讜谞谉 讜讻诪"砖 讘诪砖谞转讬谞讜 讜诇驻"讝 讬驻讛 讛砖讬讘 专"谞 诇专讘讗 诇驻讬 砖讬讟转讜 讚专"讙 诇讗讜 诪讻专讬注 讛讜讗 讜讗诐 讻谉 诪诪讬诇讗 讚讛诇讻讛 讻专"讬 讗诇讗 讚专"谞 讙讜驻讗 诇讗 住"诇 讘讛讗 讻专讘讗 诪砖讜诐 讛讻讬 诪住讬拽 谞诪讬 讜讗讬讘注"讗 专讘 讚讗诪专 讻讬 讛讗讬 转谞讗 讻谞"诇 讜讚讜拽:


讘驻讬专砖"讬 讘讚"讛 诪讝讜谉 砖转讬 住注讜讚讜转 讜诇讗 砖诇砖 讻讜' 讜注"驻 讗住讜专 诇讗讻讜诇 诪谉 讛诪谞讞讛 讜诇诪注诇讛 注讻"诇. 砖诇诪讬诐 讜讻谉 专讘讬诐 转诪讛讜 注诇 诇砖讜谉 专砖"讬 讘讝讛 讚讛讗 讘诇讗"讛 讗住讜专 诇讗讻讜诇 诪讞诪砖 砖注讜转 讜诇诪注诇讛 诪砖讜诐 讗讬住讜专 讞诪抓 讜诇驻注谞"讚 讚讘专讬 专砖"讬 驻砖讜讟讬诐 讜讘专讜专讬诐 讜谞讬诪讜拽讜 注诪讜 诪砖讜诐 讚拽砖讬讗 诇讬讛 讚诇讻讗讜专讛 讻诇 讛讱 诪讬诇转讗 讚诪砖讬讬专讬谉 诪讝讜谉 砖转讬 住注讜讚讜转 讻讜' 诪诇转讗 讚驻砖讬讟讗 讛讬讗 讜诇讗 砖讬讬讱 诇诪讬转谞讬讬讛 讻诇诇 讚讗讬 诇注谞讬谉 注讬拽专 讚讬谞讗 讚砖讬讜专讗 讚讗驻讬诇讜 讘讞讜诇 谞诪讬 拽转谞讬 诇注讬诇 诪讛 砖诪砖讬讬专 讬谞讬讞谞讜 讘爪讬谞注讗 讜讗讜专讞讗 讚诪诇转讗 谞诪讬 诇砖讬讬专 讘' 住注讜讚讜转 讗' 诇注专讘讬转 讜讗' 诇砖讞专讬转 讜讗讬 诪砖讜诐 砖诇讗 砖讬讬专 讘砖讘转 砖诇砖 诇爪讜专讱 住注讜讚讛 砖诇讬砖讬转 讛讗 谞诪讬 驻砖讬讟讗 讻讬讜谉 讚住注讜讚转 砖诇讬砖讬转 讘诪谞讞讛 讻讚讗讬' 讘驻' 讻诇 讻转讘讬 诇讻讱 讻转讘 专砖"讬 讚砖驻讬专 讗讬爪讟专讬讱 诇诪讬转谞讬 砖转讬 住注讜讚讜转 讜诇讗 砖诇砖 诪砖讜诐 讚住讚"讗 讚谞讛讬 讚注讬拽专 讝诪谉 住注讜讚讛 砖诇讬砖讬转 讘诪谞讞讛 讛讬讬谞讜 讘讻诇 砖讘转讜转 讛砖谞讛 讚讗讜专讞讗 讚诪诇转讗 讛讻讬 讛讬讗 诪砖讗"讻 讘注"驻 砖讞诇 诇讛讬讜转 讘砖讘转 讛讜"讗 讚爪专讬讱 诇讗讻讜诇 住注讜讚讛 砖诇讬砖讬转 拽讜讚诐 砖注讛 讞诪讬砖讬转 讻讬讜谉 讚讻转讬讘 转诇转讗 讝讬诪谞讬 讛讬讜诐 讻讚讗讬转讗 讘驻专拽 讻诇 讻转讘讬 讜讻讬讜谉 讚讘注"驻 讗住讜专 诇讗讻讜诇 诪谉 讛诪谞讞讛 讜诇诪注诇讛 诪爪讛 讗"讻 讬拽讚讬诐 讜讬讗讻诇 拽讜讚诐 砖注讛 讞诪讬砖讬转 讘讞诪抓 讚注讬拽专 诪爪讜转讛 讘诇讞诐 拽诪"诇 讗驻"讛 诇讗 讗诇讗 讬拽讬讬诪谞讛 讘诪讬谞讬 转专讙讬诪讗 讻谞"诇 讘讻讜讜谞转 专砖"讬 讝"诇 讜拽"诇:





讬讚 讚讜讚

讜谞讬诪讗 诪专 讛诇讻讛 讻专状诪. 注讬讬谉 砖讘转 诇状讟 讚状讛 讗诪专 专讘讛 讘专 讘专 讞谞讗:


专"讙 诇讗讜 诪讻专讬注 讛讜讗. 注讬讬谉 讘状拽 拽讟状讜 讚状讛 讛讻专注讛:


讬状讚 砖讞诇 讘砖讘转. 诪专讻讘转 讛诪砖谞讛 讞状讘 驻状讙 讚讞诪抓 讛状讙:


诪讘注专讬谉 讗转 讛讻诇 诪诇驻谞讬 砖讘转. 注讬讬谉 砖讜谞讛 讛诇讻讜转 讚祝 诪状讝 诪状讞 讜专讗讬转讬 砖诐 砖转诪讛 注诇 专讘讬谞讜 讬专讜讞诐 讚住转专 注爪诪讜 讚讘转讞诇讛 讻转讘 诪讘注专讬谉 诪诇驻谞讬 砖讘转 讜诪砖讬讬专讬谉 诪谉 讛讞诪抓 讻讚讬 讘壮 住注讜讚讜转 讜讗讞状讻 讻转讘 转专讜诪讛 诪诇驻谞讬 讛砖讘转 讜讞讜诇讬谉 讘讝诪谞谉 诪砖诪注 讚讗讬谉 诪讘注专讬谉 讻诇讜诐 诪谉 讛讞讜诇讬谉 拽讜讚诐 讛砖讘转 讜讻讚注转 讛专讬状祝 讜讻诪"砖 讛讜讗 注爪诪讜 讜讻谉 驻住拽 讛专讬状祝 讜谞讻谞住 讘讚讜讞拽讬诐. 讜讻讘专 讘讬讗专转讬 讘讛讙讛讜转讬讜 诇专状讬讜 注诇 讛诇讻讜转 驻住讞 讚讻讜讜谞转 专讬状讜 诇讜诪专 讚诪讛 砖讻转讘 诪转讞诇讛 诪砖讬讬专讬谉 诪讝讜谉 讘壮 住注讜讚讜转 讛讬讬谞讜 讚讜拽讗 讘转专讜诪讛 讗讘诇 讘讞讜诇讬谉 讗讬谉 诪讘注专讬谉 讻诇诇 讜住讬驻讗 讚专讬状讜 驻讬专讜砖讜 讚专讬砖讗 讛讜讗 讜讬讜转专 讛讬壮 诇讜 诇讛拽砖讜转 注诇 专讬状讜 诪讛 砖讻转讘 讜讛专诪讘状诐 讻转讘 讘讜讚拽 讘诇讬诇 讬讜诐 砖砖讬 讜讘砖讘转 诪讘讟诇讬谉 讜讻讜驻讛 注诇讬讜 讻诇讬 讜讛专讗讘状讚 转驻住 注诇讬讜 讚讝讛 转诪讜讛 讚诇讗 注诇 讝讛 转驻住讜 讛专讗讘状讚 讗诇讗 注诇 诪讛 砖讻转讘 讚讙诐 讘讞讜诇讬谉 诪砖讬讬专讬谉 专拽 诪讝讜谉 砖转讬 住注讜讚转 注诇 讝讛 讛砖讬讙 讛专讗讘"讚 讚讛注讬拽专 讻驻住拽 讛专讬状祝 讚讞讜诇讬谉 讗讬谉 诪讘注专讬谉 讻诇诇 拽讜讚诐 讛砖讘转 讜讛注讬拽讜专 讻讬 讞讬住讜专 诇砖讜谉 讬砖 讘专讬状讜 讜讻诪状砖 讘讛讙讛讜转 讛谞状诇:


讜诪砖讬讬专讬谉 诪讝讜谉 砖转讬 住注讜讚讜转. 注讬讬谉 砖讘转 拽讬状讞 讚"讛 讘诪谞讞讛:


诪注砖讛 讘讗讚诐 讗讞讚 砖讛驻拽讬讚 讚住拽讬讗 诪诇讗讛 讞诪抓. 注讬讬谉 讘讗专 讬注拽讘 拽讬状讘 注状讗:


讞诪砖讬转 讗状诇 爪讗 讜诪讜讻专谉 讘砖讜拽. 讘住驻专 诪讙讬诇转 住驻专 诇讗讜讬谉 讚祝 讬状讝 注状讚 讛讘讬讗 诪讻讗谉 专讗讬壮 讚讛诇讻讛 讻专"讬 讚讞诪抓 诇驻谞讬 讝诪谞讜 讗住讜专 讚讗讬 讻专"砖 讛讗 专砖讬壮 讻转讘 讘注讜讚 砖讛讜讗 诪讜转专 讘讛谞讗讛 讜诇讚注转 讻诇 讛驻讜住拽讬诐 注讚 讛诇讬诇讛 诪讜转专 讘讛谞讗讛 讝讜诇转 讛专状谉 讜讘讗诪转 讻诪讛 诪讛驻讜住拽讬诐 讚住状诇 讚讙诐 诇专状砖 讗住讜专 讘讛谞讗讛 讗讜 诪谉 讛转讜专讛 讗讜 诪讚专讘谞谉 讜讻谉 讚注转 讛专诪讘状谉 讘诪诇讞诪讜转 讜讗祝 诇讚注转 讘注诇 讛诪讗讜专 讛诪讬拽诇 讘讻讜诇诐 讛讜讗 住讘专 讚专状砖 诪讜讚讛 讘诪爪讜转 转砖讘讬转讜 砖讛讬讗 诪砖砖 砖注讜转 讜诇诪注诇讛 诪谉 讛转讜专讛 讜讘砖注讛 砖砖讬转 诪讚专讘谞谉 讜讗状讻 讻讬讜谉 讚讗讬讻讗 诪爪讜转 转砖讘讬转讜 讗讬讱 讬拽讬讬诐 讝讛 讛讞诪抓 讗注状驻 砖讛讜讗 诪讜转专 讘讛谞讗讛 讜专砖状讬 讜讜讚讗讬 诇讗讜 讚讜拽讗 谞拽讟 讜讻讜讜谞转讜 讻诇 讝诪谉 砖诪讜转专 诇拽讬讬诪讜 讗讜 讚专砖状讬 驻住拽 讘讗诪转 讻专讘讬 讬讛讜讚讛 讗讜 讚住状诇 讘讚注转 专状砖 讻讛专诪讘"谉 讚讗住讜专 讘讛谞讗讛 诪砖砖 讜诇诪注诇讛:


讻诪讗谉 讗讝诇讗 讛讗 砖诪注转讗 讻专砖讘状讙. 讛驻专状讞 讘住讬诪谉 转诇状讟 讻转讘 讚讻诇 砖讗讬谉 讛诪驻拽讬讚 讜讛谞驻拽讚 注讜讘专讬诐 讗讬谞讜 讞讬讬讘 诇讘注专 讗诐 诇讗 诪讻专讜 讜砖诇讻谉 讛砖诪讬讟讜 讛专讬状祝 讛专诪讘状诐 讚讬谉 讝讛 讘讛诇讻讜转 讞诪抓 讜诇讗 讻转讘讜讛 专拽 诇注谞讬谉 讛砖讘转 讗讘讬讚讛 讜讛讻专讬讞 讝讛 讚讗诇状讻 诪讗讬 诪拽砖讛 讻诪讗谉 讻专砖讘"讙 讛讗 诇讻状注 爪专讬讱 诇讘注专讜 讻讚讬 砖诇讗 讬注讘讜专 注诇讬讜 讛诪驻拽讬讚. 讜注讜讚 讛讻专讬讞 诪讝讛 讚讗讞专讬讜转 讚砖讜诪专 讞谞诐 讗讬谞讜 讞讬讬讘 诇讘注专 讚讗诇状讻 诪讗讬 诪拽砖讛 讻诪讗谉 讻专砖讘状讙 讛讗 诪讞讜讬讘 诇诪讻专讜 讻讚讬 砖诇讗 讬注讘讜专 注诇讬讜 讛谞驻拽讚 讻讬讜谉 砖讛讬讛 注讻"驻 砖讜诪专 讞谞诐. 讜讗讞专 讛诪讞讬诇讛 专讘讛 讗讬 讗驻砖专 诇讜诪专 讻谉 讚谞讬讛讬 讚讗讬谉 注讜讘专 注诇讬讜 诇讗 讛诪驻拽讬讚 讜诇讗 讛谞驻拽讚 注讻"驻 诇讗 注讚讬祝 诪讞诪抓 砖讘讟诇讜 讜爪专讬讱 诇讘注专讜. 讜讻讬讜谉 讚讞诪爪讜 砖诇 讬砖专讗诇 讛讻诇 诪爪讜讬谉 注诇讬讜. 讜讻诪讜 砖讻转讘 讘讛诇讻讜转 讙讚讜诇讜转 讜讛讘讗转讬 诇注讬诇 讚祝 讜讬讜 驻砖讬讟讗 讚爪专讬讱 讛谞驻拽讚 诇讘注专讜 ~讜诪讗谉~{讜诪讗讬} 讚拽讗诪专 讻诪讗谉 讻专砖讘状讙 讛讻讬 驻讬专讜砖讜 讚讛诪拽砖谉 诇讗 讛讜讛 讬讚注 讻诇诇 讞讬诇讜拽 讚讻讚讬 讞住专讜谞诐 诇讬转专 诪讻讚讬 讞住专讜谞诐 讜住讘专 讚讗驻讬诇讜 讛谉 讗讘讜讚讬诐 诇讙诪专讬 诇讗 讬讙注 讘讛诐 诇专讘谞谉 讜讗状讻 砖驻讬专 诪讜讻讞 讚讗转讗 讻专砖讘状讙 讚讛专讬 讗诪专 诇讜 爪讗 讜诪讜讻专谉 讘转讞诇转 砖注讛 讞诪砖讬转 (讜诪砖诪注 诪驻谞讬 讛砖讘转 讗讘讬讚讛 讜讻谉 讛讜讗 讘讬专讜砖诇诪讬) 讜讗诇讜 诇专讘谞谉 驻砖讬讟讗 讚讗讬谞讜 专砖讗讬 诇诪讻讜专 专拽 讛讚讬谉 讻诪讜 讘驻讬专讜转 讚讗驻讬诇讜 讗讘讜讚讬谉 诇讙诪专讬 诇讗 讬讙注 讘讛谉 专拽 讬诪转讬谉 注讚 转讞诇转 砖注讛 砖砖讬转 讜讗讝 讬讘注专谞讜 讗讘诇 诇诪讻讜专 讻诇诇 讜讻诇诇 诇讗 讜诇讻谉 诪转专抓 讚讗驻讬' 诇专讘谞谉 砖专讬 诇诪讻讜专 讚讛讜讛 讬讜转专 诪讻讚讬 讞住专讜谞诐 讗讘诇 讝讛 驻砖讬讟' 讚讙诐 讛诪拽砖谉 讛讬讛 讬讜讚注 讚讗驻讬诇讜 诇专讘谞谉 爪专讬讱 诇讘注专 讘转讞诇转 砖注讛 砖砖讬转 专拽 诇诪讻讜专 讘砖注讛 讞诪砖讬转 讛讬讛 住讜讘专 讚讗住讜专. 讜砖讜讘 诪爪讗转讬 砖讻讘专 讛讜砖讙 讛驻专"讞 讘讝讛 诪谉 讛讗讞专讜谞讬诐. 讜注讬讬谉 讞拽 谞转谉 讘讛砖讙讜转 注诇 讛驻专"讞. 讜注讬讬谉 拽专讬转 诪诇讱 专讘 讞状讗 诇"讚 注状讘:


诪讜讻专谉 讘讘状讚. 讘状诪 诇状讘 讚状讛 讘状讚:


专砖状讬 讻专"讙 讘诪转谞讬转谉. 注讬讬谉 讝专注 讗诪转 讘讞讚讜砖讬诐 住讬诪谉 讻状讜:


专砖状讬 讚状讛 诪讝讜谉 砖转讬 住注讜讚讜转 讜注状驻 讗住讜专 诇讗讻讜诇 诪谉 讛诪谞讞讛 讜诇诪注诇讛. 讻讜讜谞转 专砖状讬 诇讜诪专 讻讬讜谉 讚讝诪谉 住注讜讚讛 讙壮 讛讜讗 诪谉 讛诪谞讞讛 讜诇诪注诇讛 讜讗讝 讗住讜专 诇讗讻讜诇 讞诪抓 讘注状驻 讗讘诇 讗讬谉 讻讜讜谞转 专砖状讬 诇讜诪专 讚讗住讜专 诇讗讻讜诇 诪谉 讛诪谞讞讛 讜诇诪注诇讛 讘注状驻 讻讚讬 砖讬讗讻诇 诪爪讛 诇转讬讗讘讜谉 讚讛讗 讜讜讚讗讬 讗讬谞讜 讚讗讬住讜专 讝讛 讗讬谞讜 讗诇讗 诪转砖注讛 讜诪讞爪讛 讻诪讘讜讗专 诇讻诇 诪注讬讬谉 讘专状驻 注专讘讬 驻住讞讬诐 讜讻谉 驻住拽 讘砖状注 讜讗诇讜 讝诪谉 住注讜讚讛 砖诇讬砖讬转 讘砖讘转 讛讜讗 诇讗讞专 诪谞讞讛 讙讚讜诇讛 砖讛讜讗 诪砖砖讛 讜诪讞爪讛 讜诪注诇讛 讜讗讝 讗讬谉 讗讬住讜专 讻诇诇 诪砖讜诐 诪爪讛 诇转讬讗讘讜谉 讗诇讗 讜讜讚讗讬 讛讚讘专讬诐 驻砖讜讟讬诐 讻讗砖专 讻转讘转讬 讜讗谞讬 转诪讛 注诇 讛专讘 驻谞讬 讬讛讜砖注 砖谞讻谞住 讘讚讜讞拽讬诐 讙讚讜诇讬诐 讜驻讬专砖 砖讻讜讜谞转 专砖状讬 诪砖讜诐 诪爪讛 诇转讬讗讘讜谉 讜讛讜讗 转诪讛 讚讗讬 讗讬谉 讗讬住讜专 诪砖讜诐 讞诪抓. 诪砖讜诐 诪爪讛 诇转讬讗讘讜谉 诇讬讻讗 讗讬住讜专 讻诇诇 讜诪状砖 专砖讬壮 诪谉 讛诪谞讞讛 讜诇诪注诇讛 讛讬讬谞讜 诪讚讗讜专讬讬转讗 讗转 讝讛 讛砖讘转讬 讬讜转专 诪砖诇砖讬诐 讜砖谞讬诐 砖谞讛 诇讙讬住讬 讛专讘 讛诪谞讜讞 诪讜讛专专 讝注诇讬讙 讝爪状诇 砖讛讬壮 讗讘"讚 讘拽状拽 驻讜住讜讜讬讬诇专 讜注转讛 诪拽专讜讘 讬爪讗 诇讗讜专 住驻专 讝专注 讗诪转 讜专讗讬转讬 诇讜 讘讞讚讜砖讬诐 住讬诪谉 讻状讝 砖讙诐 讛讜讗 驻讬专砖 讻诪讜 砖驻专砖转讬:


专砖讬壮 诇讗 讘注专讘讬 砖讘转讜转. 注讬讬谉 诪讛专砖状讗 讜注讬讬谉 讘转讜住驻讜转 注讬专讜讘讬谉 讚祝 诪状讙 讜谞专讗讛 诪讚讘专讬讛诐 讚讛讬壮 诇讛诐 讛讙讬专住讗 诇讗 讘砖讘转讜转 讜诇讗 讘注专讘讬 砖讘转讜转 讜诇讗 讘注专讘 讬状讟 讜专砖讬壮 讜讜讚讗讬 讚诇讗 讙专讬住 诇讬讛 讘砖讘转 讚讗诇状讻 诇讗 讛讜讛 爪状诇 诇诪讞专 注讬状讟. 讜注讬讬谉 砖讜驻专讗 讚讬注拽讘:


转讜' 讚状讛 专"讙. 讝专注 讗诪转 讘讞讚讜砖讬诐 住讬诪谉 讻状讝. 砖讜驻专讗 讚讬注拽讘:


转讜壮 讚状讛 讜砖讜专驻讬谉 转专讜诪讛 讻讜' 讗驻讬诇讜 讗诐 谞讗诪专 讚讗住讜专 诇砖专讜祝 讻讜壮 诪砖诪注 讚诪住驻拽讗 诇讛讜 诇讛转讜住壮 讗讬 砖专讬 诇砖专讜祝 转专讜诪讛 讟讛讜专讛 讜诇讗 讬讚注转讬 诪拽讜诐 讛住驻拽 讜讛专讬 诇讛讚讬讗 转谞讬讗 讘驻"讞 讚砖讘讬注讬转 拽诇 诪讛诐 砖讘讬注讬转 砖谞转谞讛 诇讛讚诇拽转 讛谞专 诪砖诪注 诇讛讚讬讗 讚转专讜诪讛 讟讛讜专讛 讗住讜专 讘讛讚诇拽讛 讜讻谉 讻转讘 讛专状砖 砖诐 讜讻谉 讛讜讗 讘讬专讜砖诇诪讬 讜讻谉 讻转讘 讛专状谉 讻讗谉 讚讗住讜专 诇砖专讜祝 转专讜诪讛 讗诐 讗驻砖专 讘诇讗讜 讛讻讬:


讘讗讜转讜 讛讚讬讘讜专 讻诪讜 诇讟诪讗讜转讛 讚砖专讬 专"诪 讘住讜祝 驻专拽讬谉 讜讛拽砖讛 诪讛专砖状讗 讛讗 诇专壮 讬讜住讬 诇讗 砖专讬 诇砖专讜祝 注诐 讛讟诪讗讛 讜讗状讻 讛讗讬讱 砖专讬 讜诇讻讗讜专讗 讬状诇 讚讛讗 诇专壮 讬讜住讬 讚讜拽讗 讘砖砖 讗住讜专 讗讘诇 讘砖讘注 诪讜转专 讜讗状讻 讻讬讜谉 讚讘砖讘注 诪讜转专 讗驻讬诇讜 注诐 讟诪讗讛 讘砖砖 谞讞讬转 诇谉 讚专讙讗 讜注讻状驻 讟讛讜专讛 诇讘讚 诪讜转专 诇砖专讜祝 讗诪谞诐 讛转讜住驻讜转 讻转讘讜 讘讚祝 讬状讚 讚状讛 谞讬诪讗 拽住讘专 讚诇诪"讚 诪讚讘专讬讛诐 诪讚讘专讬 专状讗 讜专状讬 讗驻讬壮 讘砖讘注 讗住讜专 诇砖专讜祝 注诐 讛讟诪讗讛 讗注状讙 讚讗讝讬诇 诇讗讬讘讜讚 讗状讻 砖驻讬专 诪拽砖讛 诪讛专砖状讗 诪谞诇状谉 讚诪讜转专 诇砖专讜祝 讘砖砖 讗驻讬诇讜 讟讛讜专讛 诇讞讜讚:


转讜住壮 讚状讛 诪讗讬 诇讗讜. 砖讜驻专讗 讚讬注拽讘:


讘讗讚讬讘讜转 驻谞讬谞讬诐 - 讛住驻专讬讬讛 讛讞讜驻砖讬转 pninim.org | 诇转谞讗讬 讛专讬砖讬讜谉, 讛拽讚砖讜转 讜诪讬讚注 谞讜住祝

